Engelschiøn
Store norske leksikon,Historie,Historiske hjelpevitenskaper,Slektsforskning og genealogi,Norske slekter
Engelschiøn er en norsk slekt med navn etter gården Engelskjønn/Engelstjønn i Arendal (Austre Moland).
Slektens eldste kjente mann, Audun (cirka 1540–før 1600), bodde på gården Espeland i Vegårshei. Hans sønnesønns sønnesønn Tore Jonssøn (død 1744) ble gift til Engelskjønn. Slektsnavnet ble i sin nåværende hovedform tatt i bruk i 1780-årene av hans sønnesønn Peder Engelschiøn (1756–1829), som var skipsreder og trelasthandler i Kristiansand.Fra sistnevntes sønn, sorenskriver i Valdres Erik Andreas Engelschiøn (1796–1892) stammer den nålevende gren av slekten. Han var far til blant andre skipsreder, godseier og trelasthandler Peter Bernhard Engelschiøn (1822–1892) og legen Christian August Engelskjøn (1836–1911), den første som utviklet kunstig blomstergjødning. Peter Bernhard Engelschiøn var farfar til slektshistorikeren, høyesterettsadvokat Otto Sverdrup Engelschiøn (1902–1982). Les mer i Store norske leksikon genealogi